15.11.2022 г.
BG
Официален вестник на Европейския съюз
C 434/61 Четвъртък, 7 април 2022 r.
Й. като има предвид, че според академични проучвания (3) забраната на вноса на изкопаеми горива с произход от Русия би оказала въздействие върху икономическия растеж на ЕС, равняващо се на загуби, които се очаква да бъдат в размер под 3 % от БВП, докато потенциалните загуби за руската икономика през същия период биха възлезли на 30 % от БВП и биха спомогнали за спиране на руската агресия; К. като има предвид, че председателят Мецола се обърна към Върховната рада на 1 април 2022 г. и се срещна от името на Европейския парламент с президента и министър-председателя на Украйна и с лидерите на политическите групи; 1. осъжда по възможно най-категоричен начин агресивната война на Руската федерация срещу Украйна, както и участието на Беларус в тази война, и изисква Русия незабавно да прекрати всички военни действия в Украйна и безусловно да изтегли всички сили и военно оборудване от цялата международно призната територия на Украйна; скърби с народа на Украйна във връзка с трагичните загуби и страданията, които хората преживяват; 2. подчертава, че военната агресия и нашествието представляват сериозно нарушение на международното право, и по-специално на Женевската конвенция и допълнителните протоколи към нея, както и на Устава на ООН, и призовава Руската федерация отново да поеме отговорностите си като постоянен член на Съвета за сигурност на ООН за поддържане на мира и сигурността и да спазва ангажиментите си съгласно Заключителния акт от Хелзинки, Парижката харта за нова Европа и Меморандума от Будапеща относно гаранциите за сигурност; счита, че руското нашествие в Украйна представлява нападение не само срещу суверенна държава, но и срещу принципите и механизма на сътрудничество и сигурност в Европа и срещу основания на правила международен ред, определен в Устава на ООН; 3. изразява своето възмущение и гняв от зверствата, за които се съобщава, включително изнасилванията и екзекуциите на цивилни лица, принудителното разселване, грабежите и нападенията срещу гражданска инфраструктура като болници, медицински заведения, училища, убежища и линейки, както и стрелбата по цивилни лица, опитващи се да избягат от зони на конфликт по предварително договорени хуманитарни коридори, извършени от руските въоръжени сили в редица окупирани украински градове, като например Буча; настоява извършителите на военни престъпления и на други тежки нарушения на правата, както и отговорните правителствени служители и военни лидери да бъдат подведени под отговорност; припомня, че в случай на военни престъпления и геноцид международната общност е задължена да действа и следва да използва всички инструменти, с които разполага; напълно подкрепя разследването, започнато от прокурора на Международния наказателен съд във връзка с военните престъпления и престъпленията срещу човечеството, както и работата на анкетната комисия на Службата на Върховния комисар на ООН по правата на човека; призовава институциите на ЕС да предприемат всички необходими действия в рамките на международните институции и процедури и в рамките на Международния наказателен съд или други подходящи международни трибунали или съдилища с цел наказателно преследване на действията на Владимир Путин и Александър Лукашенко като военни престъпления и престъпления срещу човечеството, както и да участват активно в тяхното разследване; призовава за създаването на специален трибунал на ООН за престъпленията в Украйна; счита, че би било целесъобразно да се използва международния, безпристрастен и независим механизъм за съдействие при всички международни разследвания на военни престъпления, извършени в Украйна; призовава държавите членки и ЕС да засилят капацитета си за ефективна борба с безнаказаността на лицата, които са извършили военни престъпления или са участвали в извършването на военни престъпления; 4. отново заявява, че доставките на оръжия трябва да продължат и да бъдат увеличени, за да се даде възможност на Украйна ефективно да се защитава; отново изразява подкрепата си за цялата отбранителна помощ, предоставяна на украинските въоръжени сили, предлагана индивидуално от държавите членки и колективно чрез Европейския механизъм за подкрепа на мира (ЕМПМ); приветства решението за увеличаване на помощта за Украйна по линия на ЕМПМ с още 500 милиона евро и призовава за допълнително увеличаване на конкретните вноски за спешно укрепване на отбранителния капацитет на Украйна, както двустранно, така и в рамките на ЕМПМ; 5. призовава за установяване на безопасни места за преминаване и хуманитарни коридори, за да се евакуират цивилните лица, бягащи от бомбардировките, и за засилване на мрежите на ЕС за хуманитарна помощ в Украйна (включително гориво, храна, лекарства, доставки на питейна вода, генератори на енергия и мобилни кампуси); предлага Комисията да въведе схеми за партньорска помощ за Украйна с цел повишаване на ефективността на помощта; призовава да се обърне специално внимание на положението на децата, както на непридружените малолетни и непълнолетни лица, така и на тези, които бягат със семействата си, и призовава всяко дете, което търси убежище, да бъде третирано най-напред и преди всичко като дете, както и да се гарантира защитата на всички лица, бягащи от Украйна, независимо от техния социален или етнически произход, пол, сексуална ориентация, способности или миграционен статут; поздравява държавите членки и съседните на
(3)
Включително от Bachmann et al., Европейската централна банка, Deutsche Bank Research, Oxford Economics, Goldman Sachs и т. н., обобщени от Sachverständigenrat zur Begutachtung der gesamtwirtschaftlichen Entwicklung (Германски съвет на икономическите експерти) в доклада му от март 2022 г., озаглавен „Auswirkungen eines möglichen Wegfalls russischer Rohstofflieferungen auf Energiesicherheit und Wirtschaftsleistung (Последици от възможно прекратяване на руските доставки на суровини за енергийната сигурност и стопанските резултати): Auszug aus der aktualisierten Konjunkturpronose 2022 und 2023“ (Откъс от актуализираната прогноза за конюнктурата през 2022 и 2023 г.).